Na temelju članka 20. Zakona o radu („Službene novine FBiH“ 26/16, 89/18, 44/22 i 39/24), članaka 45. i 46. Statuta Sveučilišne kliničke bolnice Mostar, članka 7. Pravilnika o radu Sveučilišne kliničke bolnice Mostar evid. br. 5714/2 od 22.07.2022. godine, te Odluke ravnatelja evid. broj: 01-30-1760/25, a sukladno Uredbi o postupku prijema u radni odnos u javnom sektoru FBIH ("Službene novine Federacije BiH", br. 13/19 i 9/21), Sveučilišna klinička bolnica Mostar sa sjedištem u Mostaru, Bijeli Brijeg bb, objavljuje sljedeći:

**JAVNI NATJEČAJ ZA PRIJEM U RADNI ODNOS**

 **u SKB Mostar**

**Određeno vrijeme u trajanju od 1 godine za radna mjesta:**

1. **Inženjer medicinske radiologije na Kliničkom zavodu za radiologiju – 4 izvršitelja**
2. **Fizioterapeut (VŠS) na Klinici za fizikalnu medicinu i rehabilitaciju – 13 izvršitelja**
3. **Fizioterapeut (SSS) na Klinici za fizikalnu medicinu i rehabilitaciju – 4 izvršitelja**

Kandidati moraju ispunjavati opće i posebne uvjete za obavljanje poslova za konkretno radno mjesto koji su definirani Zakonom o radu.

Opći uvjeti: - propisani Zakonom o radu FBIH

**Posebni uvjeti:**

**Za radno mjesto pod točkom 1.**

Uvjeti:

* VŠS, inženjer medicinske radiologije/završen I. ciklus visokog obrazovanja prvostupnik/bachelor medicinske radiologije/ radiološke tehnologije
* Položen stručni ispit
* Licenca

Kratak opis poslova radnog mjesta

* obavlja radiološka snimanja, asistira liječniku specijalisti pri obavljanju radioloških pregleda i zahvata,
* sudjeluje u dežurstvu,
* obavlja i druge poslove po nalogu glavnog inženjera i pročelnika Zavoda.

**Za radno mjesto pod točkom 2.**

* VŠS, prvostupnik/bachelor fizioterapije
* Položen stručni ispit
* Licenca

Kratak opis poslova radnog mjesta

* samostalno izvodi sva kineziometrijska i druga mjerenja sa svrhom utvrđivanja inicijalnog stanja, kontrole, efekta tretmana ili kao dopunu dijagnostici lokomotornog sustava,
* obavlja i druge poslove po nalogu glavnog fizioterapeuta, glavne medicinske sestre- tehničara odjela i voditelja odjela

**Za radno mjesto pod točkom 3.**

Uvjeti:

* SSS, fizioterapeutski tehničar
* Položen stručni ispit
* Licenca

Kratak opis poslova radnog mjesta

* samostalno primjenjivanje infracrvenih i ultraljubičastih zraka, s tim da biodiozu uređuje viši fizioterapeut
* pomaganje višem fizioterapeutu pri izvođenju specijalnih tehnika,
* medicinske sestre - tehničara odjela i voditelja odjela

**Potrebna dokumentacija uz prijavu:**

1. Zamolba te kraći životopis sa kontakt podacima (adresa, br. telefona, e-mail)
2. Uvjerenje o državljanstvu, ne starije od šest (6) mjeseci
3. Uvjerenje iz matične knjige rođenih
4. Potvrda o prebivalištu (CIPS), ne starije od šest (6) mjeseci
5. Dokaz o posjedovanju stručne spreme tj.svjedodžba o završnom ispitu ili diploma (potrebna nostrifikacija ukoliko je stečena izvan BiH)
6. Uvjerenje o položenom stručnom ispitu (ukoliko je traženo za navedeno radno mjesto, potrebna nostrifikacija ukoliko je stečeno izvan BiH)
7. Licenca ukoliko je traženo za navedeno radno mjesto
8. Potvrda o prioritetu pri upošljavanju na temelju Zakona o pravima branitelja i članova njihovih obitelji (ukoliko je kandidat posjeduje)

Svu dokumentaciju potrebno je dostaviti u ovjerenim preslikama.

Uvjerenje o fizičkoj i psihičkoj sposobnosti za vršenje poslova navedenog radnog mjesta, izabrani kandidati su dužni dostaviti po konačnosti Odluke o prijemu u radni odnos.

Sveučilišna klinička bolnica Mostar zadržava pravo poništenja natječaja bez obrazloženja.

Sveučilišna klinička bolnica Mostar nije u obvezi vraćanja dokumentacije koja se prilaže uz prijavu.

Prijavu na natječaj potrebno je dostaviti putem pošte – U ZATVORENOJ KOVERTI - na adresu:

**SKB Mostar, Kralja Tvrtka bb, 88000 Mostar**

***(na koverti je potrebno navesti ime, prezime i adresu „prijava na natječaj za prijem u radni odnos na radno mjesto pod rednim brojem \_\_\_\_, ne otvaraj – otvara povjerenstvo˝).*** *Ukoliko se kandidat prijavljuje na više radnih mjesta neophodno je na koverti navesti redne brojeve istih.*

U slučaju da nakon provođenja ispitnog dijela Javnog natječaja, neki od kandidata ostvare jednak broj bodova, prednost pri zapošljavanju će imati kandidat koji ima prioritet u zapošljavanju koji se dokazuje potvrdom koja se prilaže u dokumentaciji sukladno Zakonu o dopunskim pravima branitelja i članova njihovih obitelji u HNŽ ("Narodne novine HNŽ" broj:06/18, 4/21).

Javni natječaj je objavljen 24.03.2025. godine.

Prijave se dostavljaju u roku od 8 (osam) dana od dana objavljivanja natječaja u sredstvima javnog informiranja, a nepotpune i neblagovremene prijave neće se uzimati u obzir.

Kandidati koji dostave blagovremene i potpune prijave, a ispunjavaju opće i posebne uvjete biti će pozvani na razgovor.